Unionin yleisen tuomioistuimen tuomio (toinen jaosto) 10.10.2012 – Kreikka vastaan komissio

(asia T-158/09)

EMOTR – Tukiosasto – Rahoituksen ulkopuolelle jätetyt menot – Jäsenvaltion maksajaelinten tilien tarkastaminen ja hyväksyminen siltä osin kuin on kyse EMOTR:sta rahoitetuista menoista – Jäsenvaltion laiminlyönnit perittäessä takaisin perusteettomasti maksettuja summia – Takaisin perimisen puuttumisesta aiheutuneiden taloudellisten seurausten saattaminen jäsenvaltion maksettavaksi

1. Maatalous – Yhteinen maatalouspolitiikka – EMOTR:sta maksettava rahoitus – Periaatteet – Jäsenvaltioiden huolellisuusvelvoite perittäessä takaisin sääntöjenvastaisesti maksettuja summia (EY 10 artikla; neuvoston asetuksen N:o 729/90 8 artiklan 1 ja 2 kohta sekä neuvoston asetus N:o 1290/2005) (ks. 46–49 kohta)

2. Toimielinten säädökset, päätökset ja muut toimet – Perustelut – Perusteluvelvollisuuden laajuus – EMOTR:sta rahoitettuja menoja koskevien tilien tarkastamisesta ja hyväksymisestä tehty päätös (SEUT 296 artikla) (ks. 56–60 kohta)

3. Maatalous – Yhteinen maatalouspolitiikka – EMOTR:sta maksettava rahoitus – Jäsenvaltioiden velvollisuudet – Velvollisuus ryhtyä menojen sääntöjenmukaisuuden varmistamiseksi tarvittaviin toimenpiteisiin – Ulottuvuus (Neuvoston asetusten N:o 729/70 2 ja 3 artikla sekä 8 artiklan 1 kohta, N:o 1258/1999 2 ja 3 artikla sekä 8 artiklan 1 kohta ja N:o 1290/2005 3 artikla ja 9 artiklan 1 kohta) (63–65 kohta)

4. Maatalous – EMOTR – Tilien tarkastaminen ja hyväksyminen – Unionin lainsäädännön soveltamisessa ilmenneistä sääntöjenvastaisuuksista johtuva kieltäytyminen ottaa menoja vastattavaksi – Asianomainen jäsenvaltio kiistää sääntöjenvastaisuudet – Todistustaakka – Jakaminen komission ja jäsenvaltion kesken (Neuvoston asetusten N:o 729/90 5 artiklan 2 kohdan c alakohta ja N:o 1258/1999 7 artiklan 4 kohta) (ks. 66 kohta)

5. Kumoamiskanne – Unionin tuomioistuinten toimivalta – Komission päätös, jolla poistetaan unionin taloudellinen tuki – Toimivaltaa korvata riidanalainen päätös toisella päätöksellä tai muuttaa riidanalaista päätöstä ei ole (SEUT 261 artikla) (ks. 176 kohta)

6. Euroopan unionin omat varat – Unionin taloudellisten etujen suojaamisesta annettu asetus – Soveltamisala – Soveltumattomuus unionin oikeuden säännösten rikkomisiin, jotka perustuvat jäsenvaltion toimeen tai laiminlyöntiin (Neuvoston asetus N:o 2988/95) (ks. 183 kohta)

7. Euroopan unionin oikeus – Periaatteet – Luottamuksensuoja – Edellytykset – Hallinnon täsmälliset vakuuttelut (ks. 184–186 kohta)

8. Maatalous – EMOTR – Tilien tarkastaminen ja hyväksyminen – Unionin lainsäädännön soveltamisessa ilmenneistä sääntöjenvastaisuuksista johtuva kieltäytyminen ottaa menoja vastattavaksi – Oikeusvarmuuden periaatetta ei ole loukattu (Neuvoston asetusten N:o 729/90 5 artiklan 2 kohdan c alakohta ja 8 artiklan 2 kohta, N:o 1258/1999 7 artiklan 4 kohdan viides alakohta ja 8 artiklan 2 kohta ja N:o 1290/2005 31 artiklan 4 ja 5 kohta sekä 32 artikla) (ks. 186–192 kohta)

9. Maatalous – Yhteinen maatalouspolitiikka – EMOTR:sta maksettava rahoitus – Tilien tarkastus- ja hyväksymismenettely – Komission velvollisuudet – Kohtuullisen ajan noudattaminen – Arviointiperusteet – Noudattamatta jättäminen – Seuraukset (Neuvoston asetusten N:o 1258/1999 7 artiklan 4 kohta ja N:o 1290/2005 31 artiklan 3 kohta) (ks. 193–202 kohta)

Aihe

Vaatimus Euroopan maatalouden ohjaus- ja tukirahaston (EMOTR) tukiosastosta rahoitettujen menojen tarkastamisen ja hyväksymisen yhteydessä sovellettavista rahoitusseuraamuksista tapauksissa, joissa sääntöjenvastaisuudet katsotaan toimijoiden syyksi, 13.2.2009 tehdyn komission päätöksen K(2009) 810 lopullinen kumoamiseksi tai muuttamiseksi siltä osin kuin kyseisessä päätöksessä jätetään yhteisön rahoituksen ulkopuolelle ja Helleenisen tasavallan vastattavaksi 13 348 979,02 euron suuruinen summa

Ratkaisu

1) Euroopan maatalouden ohjaus- ja tukirahaston (EMOTR) tukiosastosta rahoitettujen menojen tarkastamisen ja hyväksymisen yhteydessä sovellettavista rahoitusseuraamuksista tapauksissa, joissa sääntöjenvastaisuudet katsotaan toimijoiden syyksi, 13.2.2009 tehty komission päätös K(2009) 810 lopullinen kumotaan siltä osin kuin sillä päätetään asiat EL/1993/01 ja EL/1994/031 ja jätetään tämän perusteella Helleenien tasavallan vastattavaksi 519 907 ja 300 914,99 euron suuruiset summat.

2) Kanne hylätään muilta osin.

3) Helleenien tasavalta vastaa neljästä viidesosasta omista oikeudenkäyntikuluistaan, ja se velvoitetaan korvaamaan neljä viidesosaa Euroopan komission oikeudenkäyntikuluista.